વિધાનસભાની ચૂંટણીના પડઘમ વાગી રહ્યા છે ત્યારે ભાજપ દ્વારા સાબરકાંઠાની ચાર વિધાનસભા બેઠક- ખેડબ્રહ્મા, ઈડર, હિંમતનગર અને પ્રાંતિજના ઉમેદવારો માટેની સેન્સ પ્રક્રિયા હાથ ધરવામાં આવી હતી, જેમાં ઉપસ્થિત નિરીક્ષકો સમક્ષ હિંમતનગર બેઠક માટે ૧૦, ઈડર માટે ૧૪, પ્રાંતિજ માટે ૧ર જયારે ખેડબ્રહ્મા બેઠક માટે ૪ મુરતીયાઓએ દાવેદારી નોંધાવી હતી, આ સાથે ૪ બેઠક માટે દસ ગણા એટલે કે કુલ ૪૦ જેટલા મુરતીયાઓએ દાવેદારી કરતાં નિરીક્ષકોએ તમામની વાત સાંભળીને આગળની પ્રોેસેસ હાથ ધરી છે, આ દરમ્યાન ઈડર વિધાનસભા બેઠક ઉપર સ્થાનિક ઉમેદવાર ઊભો રાખવાની ઈડર-વડાલીના પ૦૦ જેટલા કાર્યકર્તાઓએ રેલી કાઢી માગ કરી હતી.